KOMMISSIONENS FORORDNING (EF) Nr. 205/2009

af 16. marts 2009

om godkendelse af mindre ændringer i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Riso Nano Vialone Veronese (BGB))

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 9, stk. 2, andet punktum, og

ud fra følgende betragtninger:

Kommissionen har i overensstemmelse med artikel 9, stk. 1, første afsnit, i forordning (EF) nr. 510/2006 og i medfør af artikel 17, stk. 2, i samme forordning gennemgået Italiens ansøgning om godkendelse af en ændring af dele af varespecifikationen for den beskyttede oprindelsesbetegnelse »Riso Nano Vialone Veronese« registreret ved Kommissionens forordning (EF) nr. 1107/96 (2) og ændret ved forordning (EF) nr. 1263/96 (3) .

Formålet med ansøgningen er at ændre varespecifikationen for så vidt angår beskrivelsen af produktet. Den første ændring præciserer, at de anvendte sædekorn skal være af sorten Vialone Nano. Den anden ændring vedrører riskornenes biometriske kendetegn og fastsætter minimums- og maksimumsværdier i stedet for de hidtil anførte gennemsnitsværdier. Den tredje ændring angår de fysisk-kemiske parametre (amylose, gelatinering, konsistens og viskositet).

Kommissionen har gennemgået de pågældende ændringer og konkluderet, at de er begrundede. Da der er tale om ændringer af mindre omfang, jf. artikel 9 i forordning (EF) nr. 510/2006, kan Kommissionen godkende dem uden at følge den procedure, der er fastsat i samme forordnings artikel 5, 6 og 7 —

UDSTEDT FØLGENDE FORORDNING:

Artikel 1

Varespecifikationen for den beskyttede oprindelsesbetegnelse »Riso Nano Vialone Veronese« ændres som anført i bilag I til denne forordning.

Artikel 2

Resuméet med hovedelementerne i varespecifikationen findes i bilag II til denne forordning.

Artikel 3

Denne forordning træder i kraft på tyvendedagen efter offentliggørelsen i Den Europæiske Unions Tidende.

(1) EUT L 93 af 31.3.2006, s. 12.

(2) EFT L 148 af 21.6.1996, s. 1.

(3) EFT L 163 af 2.7.1996, s. 19.

I stedet for:

I stedet for:

I stedet for:

I varespecifikationen for den beskyttede geografiske betegnelse »Riso Nano Vialone Veronese« foretages følgende ændringer:

BILAG II

RESUMÉ

Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

»RISO NANO VIALONE VERONESE«

EF-nr.: IT-PGI-0117-1529-16.02.2001

BOB ( ) BGB (X)

Dette resumé indeholder de vigtigste oplysninger fra varespecifikationen til information.

1. Medlemsstatens ansvarlige myndighed

Navn : MINISTERO DELLE POLITICHE AGRICOLE E FORESTALI Adresse : Via XX Settembre, 20 — 00187 Rom Tlf. : 06-4819968 Fax : 06-42013126 E-mail : qtc3@politicheagricole.it

2. Sammenslutning

Navn : Consorzio Tutela Riso Vialone Nano Veronese IGP Adresse : Via Mazzini, 2b — 37063 Isola della Scala (VR) Tlf. : 045 6630815 Fax : 045 7300397 E-mail : — Sammensætning : producenter/forarbejdningsvirksomheder (X) andet ( )

3. Produkttype

Klasse 1.6 — Frugt, grøntsager og korn

4. Varespecifikation

(resumé af kravene i henhold til artikel 4, stk. 2, i forordning (EF) nr. 510/2006)

4.1. Navn

»Riso Nano Vialone Veronese«

4.2. Beskrivelse

Middeltidlig, mellemhøj sort med små, perleformede stakløse korn. Genealogi: Nano x Vialone

Sortsgruppe: Japonica

Først dyrket: 1937

Vækstperiode: 155 dage

Akslængde: 95,2 cm

Knæfarve: violet

Indernodiefarve: stribet violet

Bladplade: violette striber, hængende

Bladskedefarve: violet

Aurikelfarve: violet

Knudefarve: violet

Skedehinde: længde 17,0 mm, tofliget, violet. Bladvækstform: hængende

Top: længde 17,8 cm, hængende, åben type, udstående og stakløs

Støvfangsfarve: pigmenteret

Yderavnefarve: brunviolet

Inderavnefarve: brunviolet køl, kalot og spids

Småaks: ingen skæg, normal behåring, længde 8,1 mm, bredde 4,1 mm, vægt pr. 1 000 = 37,9 g

Skalfrugt: hvidt frøgemme, længde: mellem 5,6 mm og 5,8 mm, bredde: mellem 3,4 mm og 3,6 mm, tykkelse: mellem 2,0 mm og 2,2 mm, form (forhold længde/bredde): mellem 1,5 og 1,7, vægt pr. 1 000 frø = 31,1 g

Kuldetolerance: plante = god, blomst = medium. Tolerance ved høj vandstand 40-50): god

Plantens væksthastighed: høj, gødningsbehov: middel, udbytte efter forarbejdning: 55 %.

For bedre at skelne Riso Vialone Nano Veronese:

en maksimumgrænse for sortsurenhed på 2 % samt overholdelse af følgende kemiske og fysiske grænser:

— : amylose : ikke mindre end 21 % af tørstof — : gelatineringstid : mellem 15 og 20 minutter, — : konsistens : ikke mindre end 0,85 kg/cm2 — : viskositet : ikke større end 2,5 g/cm

4.3. Geografisk område

Den sydlige del af provinsen Verona. Kommuner: Mozzecane, Nogarole Rocca, Vigasio, Trevenzuolo, Erbè, Sorgà, Nogara, Gazza Veronese, Salizzole, Isola della Scala, Buttapietra, Sanguinetto, Concamarise, Casaleone, Cerea, San Pietro di Morubio, Bovolone, Roverchiara, Isola Rizza, Oppeano, Ronco All’Adige, Palù, Zevio og Povegliano Veronese.

4.4. Bevis for oprindelse

Hver enkelt fase af produktionsprocessen overvåges, idet alle input og output registreres. Herudover sikres produktets sporbarhed også ved, at producenterne og forarbejdningsanlæggene er opført i kontrolorganets registre, og at kontrolorganet certificerer de fremstillede mængder. Alle fysiske og juridiske personer, der er opført i dette register, er underlagt kontrolorganets kontroller.

4.5. Fremstillingsmetode

De anvendte sædekorn skal være af sorten Vialone Nano, og de skal være certificerede af ENSE.

I sammenligning med andre sorter giver Riso Vialone Nano ikke et særligt stort udbytte, og den er sårbar over for risbrunsyge og går nemt i leje. Det er en sort, som kræver omhyggelig pasning.

Jorderne i det pågældende område, kildevandet, klimaet og vekseldriften er velafbalancerede faktorer, som gør det muligt at gennemføre Vialone Nanos vækstcyklus uden problemer og at opnå store skalfrugter med et stort korn i midten, hvilket ikke altid er muligt i andre risdyrkningsområder.

Det skal nævnes, at jordene i Verona-området, som er lette og velegnede til landbrug, har en pH-værdi på 7,5 eller derover på grund af tilstedeværelsen af kalcium, og at vandet altid er alkalisk.

Den høje alkalitet på jordene i Verona-området adskiller dem netop fra de fleste andre risdyrkningsområder i Italien, som grundlæggende er præget af surhed og mangel på kalcium.

Forarbejdningen af risen finder sted i lokale rismøller, som er en direkte videreudvikling af de oprindelige enheder til forarbejdning af risen, de såkaldte »pile da riso« (risafskallere), der blev udbredt i regionen i det 16. århundrede, og hvoraf nogle få stadig er i drift. I disse fjernedes risskallerne med vanddrevne morterstødere. Selv om der til forarbejdningen nu om stunder som regel anvendes moderne maskineri, så overholder forarbejdningen kriterier og sigter mod et kvalitetsniveau, der går flere hundrede år tilbage i tiden. Der sker aldrig en fuldstændig afskalning og blegning af riskornene. Kornene er delvis dækket af frøgemmet og er dermed særligt velegnede til tilberedning af den typiske veronesiske risotto.

4.6. Tilknytning

Det er muligt at dyrke Vialone Nano-ris i det pågældende område på grund af områdets ensartede klima. Hertil kommer så friskheden og renheden af kildevandet, som er typisk for egnen. I området anvendes vekseldrift i forbindelse med risdyrkningen, hvilket medfører, at man i væsentlig grad kan begrænse anvendelsen af plantebeskyttelsesmidler og kunstgødning.

Jordene i Verona-området adskiller sig fra jordene i andre risdyrkningsområder ved:

— jordens pH-værdi, som altid er alkalisk

— kildevandet, som kommer fra kalkholdig klippegrund og derfor også er alkalisk

— dyrkningstraditionerne, som opretholder risdyrkningsarven.

4.7. Kontrolinstans

Navn : Ente Nazionale Risi Adresse : Piazza Pio XI, 1 – 20123 MILANO Tlf. : 02 8855111 Fax : 02 861372 E-mail : info@enterisi.it

4.8. Mærkning

Risen sælges i papirposer, der er mærket med navnet på den pågældende rismølle og varemærket.

På varemærket skal være anført »Riso Nano Vialone Veronese IGP«.

Varemærket forestiller Cangranda della Scala på en hvid hest, en gul ristop på sort baggrund og nederst Veronas våbenskjold med en rød stige på gul baggrund.